ไฟแนนซ์ทูเดย์
วันที่ 27 ก.ย. 2555 คณะรัฐมนตรี ที่ ร.ต.อ.เฉลิม อยู่บำรุง รองนายกรัฐมนตรี นั่งเป็นประธานอนุมัติแต่งตั้ง จำรัส แหยมสร้อยทอง รองอธิบดีกรมสรรพากร
1 ต.ค. 2555

‘นกทำรังให้ดูไม้ ข้าเลือกนายให้ดูน้ำใจ’
...วันที่ 27 ก.ย. 2555 คณะรัฐมนตรี ที่ ร.ต.อ.เฉลิม อยู่บำรุง รองนายกรัฐมนตรี นั่งเป็นประธานอนุมัติแต่งตั้ง จำรัส แหยมสร้อยทอง รองอธิบดีกรมสรรพากร ขึ้นเป็นที่ปรึกษาด้านประสิทธิภาพ (นักวิเคราะห์นโยบายและแผนทรงคุณวุฒิ ระดับ 10) กรมสรรพากร แถมให้มีผลย้อนหลังไปถึงวันที่ 20 มิ.ย. 2555 นับตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป วันอาทิตย์ที่ 30 ก.ย.ที่ผ่านมา จำรัส เกษียณอายุราชการลง ขอให้โชคดี




จำรัส นั้นเธอเป็นนักกฎหมายด้านภาษีมือฉมังที่หาตัวจับยาก ก่อนหน้านี้เธอโดนมรสุมในคดีการซื้อขายและโอนหุ้นบริษัท ชิน คอร์ปอเรชั่น และ บริษัท แอมเพิลริช อินเวสต์เมนต์ ที่ซื้อขายหุ้นถูกกว่าราคาตลาดไม่ต้องเสียภาษี เธอเป็น 1 ใน 4 ขรก. ที่ทำหนังสือตอบข้อหารือเรื่องการซื้อขายหุ้น ตอนนี้หมดเคราะห์เสียที แถมโชคดีได้โบนัสเพิ่ม
...พูดถึงเรื่องเกษียณอายุ ขรก. ต้องบอกว่ากรมสรรพากรเจอหนักสุด เพราะปีนี้นอกจาก จำรัส แล้ว อัษฎางค์ ศรีศุภรพันธ์ ที่ปรึกษาด้านยุทธศาสตร์การจัดเก็บภาษีก็เกษียณ นอกจากนี้มีอีกเพียบ ไล่จาก วิชิต วัชรานุกูร ผู้ตรวจราชการกรม กนก จันทนโรจน์ ผู้อำนวยการ สำนักตรวจสอบภาษีกลาง วรรณแสง ริเริ่มวนิชย์ สรรพากร ภาค 2 ศจี สุรโรจน์ประจักษ์ สรรพากร ภาค 9 ผุสดี ทิพยุทธ์ สรรพากรพื้นที่ กทม. 8 สุธี โปตะวณิช สรรพากรพื้นที่ กทม. 14 สุมัทนา นวไกรสิน สรรพากรพื้นที่ กทม. 16 เพชร พ่วงพี สรรพากรพื้นที่ กทม. 25 สุรวิทย์ คีรีวิเชียร สรรพากรพื้นที่ กทม. 28 ศรีสมัย ผ่องสว่าง สรรพากรพื้นที่ กทม. 29 ไฉไล สิงห์น้อย สรรพากรพื้นที่พระนครศรีอยุธยา 2 วนิดา ลำเนาครุฑ สรรพากรพื้นที่ชัยนาท พรพรรณ จันทรโอภาส สรรพากรพื้นที่ปราจีนบุรี ธนาพัณ วัฒนากาล สรรพากรพื้นที่สมุทรปราการ 2
พิมลรัตน์ เสงี่ยมพันธ์ สรรพากรพื้นที่นครปฐม 1 ภักดี ศิวะพรชัย สรรพากรพื้นที่ประจวบคีรีขันธ์ สมชาย พัฒนพงษ์ศักดิ์ สำนักสรรพากรพื้นที่สุพรรณบุรี กัญญา อัศวโกวิทกรณ์ สรรพากรพื้นที่สมุทรสาคร 1 ชูพงศ์ เก่งตรง สรรพากรพื้นที่กระบี่ วิศิษฐ์ เด่นอริยะกูล สรรพากรพื้นที่สงขลา 2